Hotuba iliyotolewa na kiranja mkuu kuhusu njia za kusuluhisha tatizo la mahusiano ya kimapenzi baina ya vijana

HOTUBA ILIYOTOLEWA NA KIRANJA MKUU KUHUSU NJIA ZA KUSULUHISHA TATIZO LA MAHUSIANO YA KIMAPENZI BAINA YA VIJANA 
?kuu wa elimu, mwalimu mkuu, manaibu wa walimu, walimu wote, wazazi na wanafunzi, sabalkheri? Nina furaha kuu kuona jinsi mlivyojitahidi kufika kwenye mkutano huu. Suala la uhusiano wa kimapenzi miongoni mwa vijana limekuwa dondandugu ambalo linafaa kutatuliwa! 
Mosi kabisa, wanagenzi wanapaswa kuelimishwa kubusu athari za mapenzi ya mapema. Kuna njia muhali za kutimiza wajibu huu. Kupitia makala andishi, tamthilia, riwaya na hadithi fupi zinazotoa mafunzo maalum kukashifu mapenzi ya kifaurongo baina yao. Pia, kupitia tamasha za muziki ambazo hushirikisha maigizo na mashairi yanayopitisha ujumbe dhidi ya mahusiano ya kimapenzi. Hii hufanya wangenzi kupata maarifa kwa urahisi jinsi ya kujikimu na mapenzi ya mapema. 
 
Fauka ya hayo, talanta ya vijana inafaa kukuzwa na kuimarishwa. Hii itafanya wengi wao kujitambua vizuri. Hili linafaa kuwa jukumu la kila mja. Wangapi tumewaona wakiimarika kutokana na talanta zao? Serikali inaeza ingilia katika kutengeneza mashirika mbalimbali ya kukuza talanta za vijana. Katika kufanya hivi, vijana watachukulia muda wao katika kujihusisha na talanta zao kuliko mapenzi, ambayo yaweza kuwaathiri hasa baada ya mahusiano kati yao.

Licha ya hayo, ninatuma ombi kwa wizara ya mawasiliano na teknolojia kuwa macho na kuangazia suala la upeperushaji wa video chafu mitandaoni. Hii ni kwa sababu wengi wao huweza kutumia vifaa hivi vya mawasiliano kwa njia zisizofaa. Video hizi huwafanya kushikwa na tamaa za kingono basi kuwasukumiza katika mapenzi ya mapema. Pia, serikali inaweza kutoza faini kali kwa mashirika yanayopeperusha video hizi. Sote tujiunge tupige marufuku jambo hilo kwani naami, kidole kimoja hakivunji chawa. 
Ningependekeza pia, wavyele wawe mstari wa mbele katika kupigana na janga hili. Wanapaswa kuwa na muda na wana wao hasa wanaobaleghe ili kuwaelekeza na kuwapa ushauri kuhusiana na mapenzi ya mapema. Tena, wawe wachunguzi wa vitendo vya wana wao ili kuhakikisha wanatilia maanani maelekezo yao. Ni dhahiri kuwa tumewaona wanaoharibika kutokana na malezi mabaya. Nawaomba wazazi wajitolee mhanga kufanikisha mazuri katika aila ya wana wao. 

Naam, sekta ya elimu, haiwi mkia wa mbuzi, imejifunga kibwebwe katika ujenzi wa shule muhali za jinsia tofauti za bweni. Shule za mabanati zinafaa kujengwa sehemu tofauti na za maghulamu ili kuzuia kuonana kila wakati na kujihusisha na mapenzi ya jinsia hizi. Pia, serikali inaweza kuhakikisha kuwa shule hizi zina idara ya uelekezaji na kuwaajiri wataalamu waliobobea kuwapa wangenzi ushauri 
Isitoshe, ningependa kuipa dini mkono wa tahania kwa kuimarisha mwongozo mwema katika jamii kwa kuimarisha mafunzo ya maadili mema. Vijana wanajihusisha na matendo mema hasa yanayokaidi mahusiano ya kimapenzi kati ya vijana. Vijana wetu pia wanastahili kubadili tabia zao, ili wawe tegemeo bora la maisha ya usoni. Kwa haya yote, ningwasihi nyinyi nyote muwajibike ili kuhakikisha kuwa janga hili linatatuliwa yilivyo. Ninawatakieni wakati mwema na tutilie maanani yote tuliyoyasikia.